
PREDMET:	Zastupničko pitanje Damira Barbira, u vezi s prodajom zemljišta - odgovor Vlade


[bookmark: _Hlk177371675][bookmark: _Hlk177372053]		Zastupnik u Hrvatskome saboru, Damir Barbir, postavio je, sukladno članku 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske, 123/20. i 86/23. - Odluka Ustavnog suda Republike Hrvatske), zastupničko pitanje u vezi s prodajom zemljišta.

		Na navedeno zastupničko pitanje Vlada Republike Hrvatske daje sljedeći odgovor:

	Donošenje Odluke o prodaji predmetnih nekretnina bilo je u nadležnosti ministarstva nadležnog za državnu imovinu slijedom čega je Odluku o prodaji donio ministar nadležan za državnu imovinu 30. studenoga 2022. i to na temelju članka 32. stavka 2. Zakona o neprocijenjenom građevinskom zemljištu („Narodne novine“, broj 50/20.), vezano uz članak 4., članak 9. stavak 2. i članak 37. stavak 4. Zakona o upravljanju državnom imovinom („Narodne novine“, broj 52/18.) te članak 2. stavak 1. podstavak 1. i članak 15. Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske („Narodne novine“, broj 95/18.).

	Naime, društvo IZGRADNJA d.d., Šibenik podnijelo je 22. siječnja 2018. zahtjev za kupnju nekretnina u vlasništvu Republike Hrvatske u k.o. Šibenik.

	Prije donošenja navedene Odluke, izvršena je procjena vrijednosti predmetnih nekretnina od strane Visokog procjeniteljskog povjerenstva sukladno odredbama zakona i podzakonskih propisa kojima se uređuje procjena vrijednosti nekretnina. Prema izračunu vrijednosti predmetnih nekretnina od strane Visokog procjeniteljskog povjerenstva utvrđena je kupoprodajna cijena u iznosu od 2.200.000,00 kuna (291.990,18 eura).

	Slijedom navedenog, a na temelju spomenute Odluke sklopljen je Ugovor o kupoprodaji nekretnina, uz pozitivno mišljenje Općinskog državnog odvjetništva u Šibeniku.
	
	Eventualno potrebna dodatna obrazloženja u vezi s pitanjem zastupnika dat će potpredsjednik Vlade Republike Hrvatske i ministar prostornoga uređenja, graditeljstva i državne imovine Branko Bačić.

